Szakmai nap | Belföld - Magyarország hírei | Szeged - delmagyar.hu
Belföld - Magyarország hírei > Szakmai nap
Győr. A Jókai Mór Óvoda, Általános és Szakképző Iskola szakmai napot tart holnap délelőtt 9 órától 8. osztályos tanulóknak. A szociális gondozó-ápoló, valamint panziós falusi vendéglátó szakma iránt érdeklődőket várják Marcalvárosban, a Cuha utca 2. szám alatt, ahol a képzés elméletéről és gyakorlatáról adnak tájékoztatást.
Győr. A megyei pedagógiai intézet a 2007. évi költségvetési törvény közoktatási vonatkozásairól szakmai konferenciát tart ma délután 2 órától a közoktatási intézmények vezetői részére a Fekete István-iskolában. Turbók Arnold Bertalan igazgató a 2007. évi költségvetési törvény végrehajtásából adódó feladatokról tart előadást, majd tankönyv- és taneszköz-bemutató lesz.
Győr-Sziget. Dr. Schmidt Péter önkormányzati képviselő fogadóórát tart ma délután 3 órától a Győr-szigeti Idősek Klubjában (Köztelek utca 15.). Vendége Révi Zsolt városi főépítész. A képviselő tájékoztatót tart a január 11-i városházi közmeghallgatásról is.
Győrszentiván. Ecker Gyula és dr. Sík Sándor önkormányzati képviselők holnap délután 4-től este 5 óráig tartanak fogadóórát a Kossuth Lajos Művelődési Házban (Déryné u. 50.).
Keristatalálka
Győr. A Győri Keristák Egyesülete holnap délután 4 órakor tartja összejövetelét a Baross-iskola könyvtártermében.
Győr. A kertészek és kertbarátok egyesülete foglalkozása holnap délután 4 órakor kezdődik a TIT-székház I. emeleti előadótermében (Szent István út 5.).
Győrság. Az Országos Vérellátó Szolgálat győri központja holnap délután 4-től este 7-ig tart kiszállásos véradást az általános iskolában.